Document ID: /roh_data/filtered/fineweb-2-filterrobots_roh.jsonl.gz/39200

Il defensur da 32 onns ha suttascrit a Langnau in contract sur in onn. Ils davos dus onns ha Ville Koistinen giugà per il HCD. La fin da la stagiun passada è Koistinen stà blessa e n’ha uschia betg pudì giugar las partidas da playoff per il campiun svizzer.
Quart ester per ils Tigers
Ville Koistinen è sper Chris DiDomenico, Kévin Hecquefeuille e Kevin Clark il quart giugader ester en il cader dals SCL Tigers. Dal 2007 fin il 2010 veva Koistinen giugà 103 gieus en la NHL, quai per ils Nashville Predators ed ils Florida Panthers.
RR novitads 15.00